laion/Wikipedia-Exotic huggingface dataset:
Suessi kriis

Suessi kriis (inglise keeles ka Tripartite Aggression, araabia أزمة السويس - العدوان الثلاثي; prantsuse Crise du canal de Suez; heebrea מבצע קדש Kadeshi kampaania või מלחמת סיני Siinai sõda) oli sõjaväeline rünnak Egiptusele Suurbritannia, Prantsusmaa ja Iisraeli poolt, mis algas 29. oktoobril 1956. Rünnak järgnes Egiptuse otsusele 26. juulil 1956 natsionaliseerida Suessi kanal, kuna Inglismaa ja USA ei andnud laenu Niiluse jõele Assuani elektrijaama rajamiseks. Riigistamine halvendas suhteid kanali seniste omanike Suurbritannia ja Prantsusmaaga, kes planeerisid sõjalist väljaastumist ja neid toetas Iisrael. Oktoobris 1956 tungis Iisrael Egiptusele kallale, novembris viisid oma väed kohale Suurbritannia ja Prantsusmaa. Sündmustesse sekkunud ÜRO nõudel sõlmiti vaherahu (seda nõudsid nii NSV Liit kui ka USA). Suessi kanal sai kaks aastat hiljem ametlikult Egiptuse omandiks. Suessi kriisi tulemusel nõrgenes piirkonnas Inglismaa ja Prantsusmaa positsioon, kasvas aga NSV Liidu ja USA tähtsus, esimene hakkas toetama Araabia riike, teine Iisraeli kui vastukaalu kommunismi levikule. War in Peace Second Edition, McDonald & Co 1988, lk 103 The Collins Encyclopedia of Military History, Dupey & Dupey, BCA 1994, lk 1343 Kunz, Diane B. The Economic Diplomacy of the Suez Crisis. Lk 187. ISBN 0807819670. Suessi kriis on tuntud ka kui Suessi sõda või 1956 sõda, araabia maades ka kui Tripartite aggression; muud nimed Siinai sõda, Suessi-Siinai sõda, 1956 Araabia-Iisraeli sõda, Teine Araabia-Iisraeli sõda, Suessi kampaania, Siinai kampaania, Kadeshi operatsioon ja Musketäride operatsioon Damien Cash "Suez crisis" The Oxford Companion to Australian History. Ed. Graeme Davison, John Hirst and Stuart Macintyre. Oxford University Press, 2001. Roger Owen "Suez Crisis" The Oxford Companion to the Politics of the World, Second edition. Joel Krieger, ed. Oxford University Press Inc. 2001. "Suez crisis" The Concise Oxford Dictionary of Politics. Ed. Iain McLean and Alistair McMillan. Oxford University Press, 2003. Derek Varble, "Suessi kriis 1956". Tõlkinud Margus Elings. Sari "Suured vastasseisud", Koolibri, Tallinn 2010, 96 lk; ISBN 9789985023044
Tšernihivi oblast

Tšernihivi oblast on 1. järgu haldusüksus Ukrainas. See asub Põhja-Ukrainas ja piirneb Valgevene ja Venemaaga. Oblasti suuremad jõed on Dnepr, Desna, Seim, Oster, Snov ja Ubid. Kokku on oblastis 15 linna, 30 alevit ja 1429 küla. Rajoone on kokku viis. Enne 2020. aastal toimunud haldusreformi oli rajoone 22. Korjukivka rajoon Nižõni rajoon Novgorod-Siverskõi rajoon Prõlukõ rajoon Tšernihivi rajoon Enne 2020. aastat oli oblastis kolm oblastilise alluvusega linna: Tšernihiv, Nižõn ja Prõlukõ. Praegu kuuluvad need kõik rajoonide koosseisu. Stara Basan Oblastis on Ukraina kõige väiksem loomulik iive: 2006. aastal oli sündimuse üldkordaja 8,1; suremuse üldkordaja 21,1, ja loomuliku iibe kordaja –13,0; 2008. aastal olid vastavad näitajad 8,9; 21,1 ja –12,2. Ukraina 2001. aasta rahvaloenduse andmeil oli 93,5% elanikest ukrainlased, 5% venelased ja 0,6% valgevenelased. 31. märtsi seisuga võtsid Ukraina Relvajõud varem Vene vägede kätte langenud Sloboda ja Lukašivka küla enda kontrolli alla. 1. aprillil 2022 võtsid Ukraina relvajõud enda kätte varem Vene vägede käes olnud Nova Basani küla. 2. aprillil 2022 võtsid Ukraina relvajõud enda kätte varem Vene vägede käes olnud Mõhhailo-Kotsjubõnske küla Number of Present Population of Ukraine, as of January 1, 2022 ВСУ освободили два села под Черниговом - Корреспондент.net, 31.03.2022. Військові Росії кинули техніку та тіла солдат відступаючи з Нової Басані - Militarnõi, 01.04.2022. ЗСУ звільнили селище Михайло-Коцюбинське на Чернігівщині - Lb.ua, 02.04.2022. http://cg.gov.ua/
Hispaania kirjanike loend

Joaquín Abati Vicente Aleixandre Mateo Alemán Azorín Francisco Ayala Artur Balder (1974–) Pío Baroja Jacinto Benavente Vicente Blasco Ibáñez Pedro Calderón de la Barca Matilde Camus Camilo José Cela Miguel de Cervantes Saavedra José Echegaray y Eizaguirre Ángel Ganivet y García Federico García Lorca Ramón Gómez de la Serna Luis de Góngora y Argote Baltasar Gracián Miguel Hernández Juan Ramón Jiménez Elvira Lindo Salvador de Madariaga Jorge Manrique Javier Marías José Ortega y Gasset Félix J. Palma Benito Pérez Galdós Francisco de Quevedo Fernando de Rojas Carlos Ruiz Zafón Juan Ruiz Santiago Rusiñol Santillana Jorge Semprún Rubén Serrano Jenaro Talens Tirso de Molina Miguel de Unamuno Lope de Vega Juan Antonio Villacañas
Doominoteooria

Doominoteooria oli välispoliitika teooria, mida kasutas USA valitsus, rääkides külma sõja perioodil, kuidas ühe riigi või piirkonna kommunismi mõjuvõimu alla sattumisel võib sama juhtuda ka teiste lähedal asuvate riikide või piirkondadega. Sarnaselt üksteise kõrvale asetatud doominoklotsidega: kui kukub üks, kukuvad ka järgmised. 7. aprillil 1954 ütles USA president Dwight D. Eisenhower, viidates kommunismile Indohiinas: Doominoefekt Lumepalliefekt Matemaatiline induktsioon Slippery slope
Odessa oblast

Odessa oblast on 1. järgu haldusüksus Ukraina lõunaosas Musta mere ääres. Odessa oblast on asutatud 27. veebruaril 1932. Odessa oblastis Stara Nekrassivkas asub UNESCO maailmapärandi nimistusse kuuluva Struve geodeetilise kaare kõige lõunapoolsem mõõdupunkt (45° 19′ 54″ N, 28° 55′ 41″ E). Halduslikult jaguneb seitsmeks rajooniks: Berezivka rajoon, Bilhorod-Dnistrovskõi rajoon, Bolhradi rajoon, Izmajili rajoon, Odessa rajoon, Podilski rajoon ja Rozdilna rajoon. Enne 2020. aastal toimunud haldusreformi oli rajoone 26. Oblastis on 19 linna, neist suuremad on Odessa, Izmajil, Tšornomorsk, Bilgorod-Dnistrovskõi, Podilsk, Južne ja Kilija. Ukraina 2001. aasta rahvaloenduse andmetel oli Odessa oblasti elanikest ukrainlasi 62,81%, venelasi 20,71%, bulgaarlasi 6,14%, moldaavlasi 5,04%, gagauuse 1,12%, juute 0,55% ja valgevenelasi 0,52%. 2015. aastal elas Odessa oblastis 2 387 282 inimest, millega oli see elanike arvult Ukrainas 1. järgu haldusüksuste seas kuuendal kohal. Number of Present Population of Ukraine, as of January 1, 2022 Как менялись границы Одесской области? Новости Одессы и Одесской области Päring Ukraina 2001. aasta rahvaloenduse andmebaasist Oblasti koduleht Tomorrow in Odessa Day of Mourning. [Odessa oblastis kuulutati 2022. aasta 2. juuli leinapäevaks.] Athens News, 1. juuli 2022
Mõkolajivi oblast

Mõkolajivi oblast on 1. järgu haldusüksus Ukraina lõunaosas. Oblasti halduskeskus on Mõkolajivi linn. Mõkolajivi oblast piirneb lõunas Musta merega, läänes Odessa oblastiga, põhjas Kirovohradi oblastiga ning idas Hersoni ja Dnipropetrovski oblastiga. Lõuna-Bug voolab läbi oblasti Musta merre. 2020. aastal toimunud haldusreformi tulemusena on Mõkolajivi oblastis neli rajooni. Enne seda oli rajoone 19. Baštanka rajoon Mõkolajivi rajoon Pervomaiski rajoon Voznessenski rajoon Mõkolajivi oblastis on üheksa linna: Baštanka Južnoukrajinsk Mõkolajiv Nova Odessa Novõi Buh Otšakiv Pervomaisk Snihurivka Voznessensk Number of Present Population of Ukraine, as of January 1, 2022
Torrese väin

Torrese väin on väin, mis ühendab Korallimerd Arafura merega ning eraldab Austraaliat Uus-Guineast. Väina laius on 130 km ja sügavus umbes 14 meetrit. Väinas on palju saari (vähemalt 274, neist 17 asustatud) ja rahusid, sellesse ulatub Suur Vallrahu. Et väinas on nii palju saarekesi ja rahusid, määrati 1978 väinas Austraalia ja Paapua Uus-Guinea vaheline piir. Piir kulgeb väga Uus-Guinea lähedalt, kõik väinas olevad saared kuuluvad Austraaliale. Jääajal oli maailmamere tase madalam ja väina kohal laius maismaasild.[viide?] Seda mööda pääsesid inimesed kümneid tuhandeid aastaid tagasi Austraaliasse.[viide?] On näidatud, et Torrese väina saared on olnud asustatud 2500 aastat, kuid tõenäoliselt palju kauem, võib-olla sama kaua kui Austraalia manner.[viide?] Saar on nimetatud hispaania meresõitja Luis Váez de Torrese auks. Teel Peruust Manilasse sõitis Torres läbi Torrese väina piki Uus-Guinea lõunarannikut. Ta võis sealjuures näha Austraalia mandri äärmist põhjatippu, aga laeva logiraamatus ei ole selle kohta midagi kirjas ja sellepärast teda Austraalia avastajaks ei peeta. Aastal 1769 avastas šoti geograaf Alexander Dalrymple Torrese märkmed suure hulga hispaaniakeelsete dokumentide hulgas, mille Dalrymple oli 1762 Filipiinidel omandanud. Dalrymple tõlkis Torrese logiraamatu inglise keelde ja avaldas selle 1770–1771. Ta püstitas hüpoteesi, et Uus-Guineast lõunas asub mingi suurem maismaa-ala, ja andis Torrese väinale praeguse nime. 1823 läbis John Lihou teel Manilast Lõuna-Ameerikasse Torrese väina esimest korda laevaga läänest itta. Väikese sügavuse tõttu on Torrese väin laevasõiduks ohtlik. Jules Verne jutustas oma raamatus "20 000 ljööd vee all", kuidas allveelaev Nautilus jooksis Torrese väinas mõneks päevaks korallrahu otsa karile.
Hersoni oblast

Hersoni oblast (ukraina keeles Херсонська область) on 1. järgu haldusüksus Ukraina lõunaosas. Hersoni oblast piirneb põhjas Dnipropetrovski oblastiga, lõunas Musta mere ja Krimmiga, läänes Mõkolajivi oblastiga ning idas Aasovi mere ja Zaporižžja oblastiga. Hersoni oblastis suubub Dnepr Musta merre. Oblastilise alluvusega linnu on Hersoni oblastis kolm: Herson, Nova Kahhovka ja Kahhovka. Venemaa Föderatsiooni Relvajõudude võitlejad, kes olid 15. märtsil 2014 maabunud dessandiga Strilkove juures, hakkasid 9. detsembril oblasti piiridest lahkuma. Alates 27. detsembrist 2014 oli oblast taas täielikult Ukraina kontrolli all. Venemaa Relvajõud tungisid uuesti Hersoni oblastisse 2022. aasta veebruaris, mis tõi kaasa Hersoni lahingu ning Hersoni oblasti okupeerimise. 2022. aasta märtsi keskel taastasid Ukraina relvajõud kontrolli Possad-Pokrovske küla üle. 6. aprillil 2022 taastasid Ukraina relvajõudud kontrolli Osokorivka küla üle. 2022. aasta juunis ja juulis õnnestus Ukraina vägedel taastada kontroll mõnedes väiksemates asulates. Hersoni oblastis on 5 rajooni: Berõslavi rajoon, Henitšeski rajoon, Hola Prõstani rajoon, Kahhovka rajoon ja Hersoni rajoon. Number of Present Population of Ukraine, as of January 1, 2022 "Россия отводит войска из Херсонской области". Ukrajinska Pravda. 9. detsember 2014. Vaadatud 9. detsember 2014. "Армия РФ отступила за пределы Херсонской области с Арабатской стрелки и полуострова Чонгар, - ГПСУ". Infovastupanu. 9. detsember 2014. Vaadatud 9. detsember 2014. "Чонгар полностью под контролем Украины". Infovastupanu. 27. detsember 2014. Vaadatud 27. detsember 2014. ЕЛЕНА РОЩИНА Россиян выбили из Посад-Покровского в Херсонской области – Гончаренко - Ukrajinska Pravda, 17.03.2022 (vaadatud: 06.04.2022) ВСУ освободили Осокоровку в Херсонской области (фото) - Fokus, 06.04.2022 (vaadatud: 06.04.2022) Іванна Гордійчук Повний. Контрнаступ на Херсонщині (vaadatud: 11.06.2022) НАДТОКА СВІТЛАНА.ЗСУ звільнили Потьомкине на Херсонщині (vaadatud: 30.06.2022) Таня Матяш.ЗСУ звільнили від окупантів село Іванівка на Херсонщині - Lb.ua, 11.07.2022 (vaadatud: 11.07.2022) Hersoni oblasti administratsioon The Armed Forces of Ukraine struck at the occupation control point in the Kherson region. 2 Russian generals eliminated - intelligence. Censor.net, 23. aprill 2022 Херсонская область переходит в рублевую зону | Глава комитета Стремоусов: Херсонская область с 1 мая переходит в рублевую зону. RIA Novosti, 28. aprill 2022
Septett (žanr)

Septett on heliteos seitsmele esitajale (lauljale või instrumentalistile) ehk septetile. Mozart "Nannerl-Septett" KV 251, divertisment nr 11 kahele viiulile, vioolale, kontrabasssile, oboele ja kahele metsasarvele
Sombrero

Sombrero on Väikeste Antillide Tuulepealsetest saartest üks põhjapoolsemaid, osa Anguillast. Asub Anguilla saarest 55 km loodes. Saar on 1,5 km pikk ja kuni 0,4 km lai. Pindala on 0,38 km². Ulatub 12 m üle merepinna. Saare moodustab lubjakivikalju. Varem oli saar eemalt vaadates sombreero kujuline, kuid kaevandamise tagajärjel on praeguseks ühtlaselt lame. 19. sajandil leiti saarelt guaanost tekkinud sombreriiti, mida kaevandati 1856 kuni varude lõppemiseni 1890. Pärast kaevurite lahkumist jäid saare ainukesteks elanikeks majakavahid, kuid alates 2001. aastast on saar asustamata.
Nonett (žanr)

Nonett on muusikažanr üheksale esitajale (lauljale või instrumentalistile) ehk nonetile. Levinuim on noneti kirjutamine puhkpillikvintetile, viiulile, vioolale, tšellole ja kontrabassile. Kuigi ka varem oli kirjutatud teoseid esitamiseks üheksale instrumendile, oli esimene teos, mis kandis noneti nime, Louis Spohri nonett F-duuris, op. 31 (1813) flöödile, oboele, klarnetile, fagotile, metsasarvele, viiulile, vioolale, tšellole ja kontrabassile. See sai nii tuntuks, et edaspidi hakati nonette kirjutama enamasti just sellisele koosseisule.
Rooma Panteon

Panteon (ladina keeles Pantheon, pärineb kreekakeelsest sõnast Πάνθειον 'kõigi jumalate tempel') on ainus täielikult säilinud Vana-Rooma ehitis. Panteon ehitati kõigi Antiik-Rooma jumalate templina umbes 115–125 pKr Hadrianuse valitsemisajal. See on antiikaja suurim kuppelehitis kõrgusega 43 meetrit ja Rooma vanim kupliga ehitis. Silindrikujulisse keskehitisse pääseb viilkatusega sammaskoja kaudu. Keskehitises asusid orvad jumalakujudega. Siseruum saab valgust läbi kuplis oleva ava. Panteonil on kiri "M·AGRIPPA·L·F·COS·TERTIVM·FECIT", mis tähendab "Marcus Agrippa, Lucii filius, consul tertium fecit", tõlkes 'Marcus Agrippa, Luciuse poeg, konsul kolmandat korda, ehitas selle'. See viitab Marcus Vipsanius Agrippale ja ehitamisajale 27–25 eKr. Agrippa laskis rajada Panteoni eelse hoone, mis 110 pKr välgulöögi tõttu maha põles. Alates 7. sajandist on panteon olnud kristlik Santa Maria Rotonda kirik. Hoones asub Raffaeli haud. Rooma Panteoni eeskujul nimetati 1791 Pariisi kaitsepühaku Püha Genevieve'i klassitsistlikus stiilis kirik ümber Pariisi Panteoniks. Sellest sai Prantsusmaa suurkujude austamis- ja matusepaik. Panteoni on sageli matkitud, ehkki väiksemais mõõtmeis, näiteks Potsdamis. Panteon "Antiigileksikon", 2. kd., lk. 64
Anguilla saar

Anguilla saar (inglise keeles ka Snake Island – 'maosaar') on Suurbritannia meretaguse ala Anguilla peasaar. Ta on Väikeste Antillide Tuulepealsete saarte üks põhjapoolsemaid saari. Saar on umbes 26 km pikk ja 5 km lai. Saar on madal, õhukese ja väheviljaka mullakihiga. Kõrgeim koht ulatub 65 m kõrgusele merepinnast. Saarel on arvukalt randu, kliima on aasta läbi soe.
Scientific American

Scientific American on Ameerika Ühendriikides ilmuv populaarteaduslik ajakiri. Esimene number ilmus 18. augustil 1845 ja seega on Scientific American vanim siiani ilmuv ajakiri Ameerika Ühendriikides. Algul ilmus iga nädal, praegu ilmub 12 numbrit aastas. Ajakiri tutvustab teaduse uusimaid saavutusi tavalugejale arusaadavalt. Ajakirja trükiarv on umbes 650 000, millest umbes 90 000 ostetakse või tellitakse välismaale. Mitmes riigis ilmub ajakirja kohalik variant, näiteks Spektrum der Wissenschaft Saksamaal, В мире науки Venemaal, Pour la Science Prantsusmaal ja Investigación y Ciencia Hispaanias. http://www.sciam.com/
Kloorivesi

Kloorivesi on kloori vesilahus. Kuna kloor reageerib veega osaliselt, siis sisaldab see vähesel määral vesinikkloriidhapet ja hüpokloorishapet. Kloorivesi on tugev oksüdeerija. Klooritud vesi Vee kloorimine Tamm, L., Tamm, T. & A. Tuulmets, 2009. Keemia mõisted gümnaasiumile (eesti-vene-eesti sõnastik). Tartu Ülikooli Kirjastus.
Keemiline tasakaal

Keemiline tasakaal on keemilise süsteemi püsiv olek, mis saabub pöörduva keemilise reaktsiooni kulgemise tulemusena. See on süsteemi ajaliselt püsiv olek, mille puhul vaadeldav keemiline reaktsioon kulgeb päri- ja vastassuunas ühesuguse kiirusega, mistõttu reaktsioonisegu koostis ei muutu. Keemilise tasakaalu korral päri- ja pöördreaktsiooni kiirused on võrdsed, kuid ei võrdu nulliga. Reageerivate ainete kontsentratsioonid tasakaaluolekus sõltuvad nii temperatuurist kui ka lähtesegu koostisest, kuid kontsentratsioonide korrutiste suhe, tasakaalukonstant, on kindlal temperatuuril jääv (massitoimeseadus). Tasakaaluolek on piir, milleni reaktsioon saab kulgeda iseenesest, see on välist tööd kulutamata. Välistingimuste (temperatuur, rõhk) muutumisel muutub tasakaaluolek vastavalt Le Chatelier printsiibile. Keemiline reaktsioon Tasakaalukonstant Massitoimeseadus
Katood

Katood (kreeka k kathodos tee allapoole) on elektriseadme elektrood, millelt väljuvad negatiivse elektrilaengu kandjad ‒ elektronid või anioonid ‒ ja liiguvad seadme sees vastaselektroodile ‒ anoodile. Elektroodipotentsiaalide seisukohast on anioonide liikumisega samaväärne katioonide liikumine anoodilt katoodile. See, kas anood on katoodi suhtes positiivne või negatiivne, sõltub seadme liigist. Energiat tarbiva seadise (näiteks katoodkiiretoru, gaaslahenduslambi, elektrolüüsiseadme) pingestamisel ühendatakse katood vooluallika miinuspoolusega ja anood plusspoolusega; seega on katoodi potentsiaal anoodi suhtes negatiivne. Elektrokeemilises vooluallikas kui energiat andvas seadises on katoodiks see elektrood, millel toimub reduktsioonireaktsioon. Sel juhul on katood anoodi suhtes positiivne: vooluallika katood on ühtlasi plusspoolus ja anood miinuspoolus. Elektrood Anood Charles E. Mortimer, Ulrich Müller: Chemie. 8. Auflage, 2007, S. 352.
Karbotermia

Karbotermia on kõrgel temperatuuril metalli redutseerimine maagist süsiniku või süsinikoksiidi abil. Raua karbotermiat iseloomustab reaktsioonivõrrand Fe2O3 + 3 CO → 2 Fe + 3CO2.
Jooditinktuur

Jooditinktuur on joodi ja kas NaI (naatriumjodiid) või KI (kaaliumjodiid) 2–7 % alkohollahus[viide?], mida kasutatakse meditsiinis desinfitseerimiseks. Lugoli lahus
Joodis

Joodis on metallisulam, millega liidetakse metallist või metalliseeritud detaile temperatuuril. Joodise sulamistemperatuur peab alati olema madalam liidetavate osade sulamistemperatuurist. Metallitööde juures eristatakse pehme- ja kõvajoodiseid. Pehmejoodis e. jootetina on tina - plii (Sn - Pb) sulam, minimaalse sulamistemperatuuriga 183,3 °C Erandina tuleb mainida alumiiniumisulamite joodiseid. Hästi madala sulamistempertuuriga on Woodi sulam (60,5 °C) Kõvajoodised on pehmetest umbes 10 korda tugevamad. kõvajoodised on harilikult vase (Cu) baasil raua (Fe) baasil joodiseid sulamisteperatuuriga 1260–1480 °C mangaani (Mn) baasil joodiseid sulamisteperatuuriga 1005–1170 °C kuumuskindlate liidete saamiseks tarvitatakse kroomnikkel (Cr-Ni) joodiseid sulamistemperatuuriga 1050–1450 °C Keevis Keevitamine A. Navrozki "Paika & sporka." 2004
Ioonvõrrand

Ioonvõrrand on reaktsioonivõrrand, milles tugevad hästilahustuvad elektrolüüdid kirjutatakse ioonsel kujul, kõik ülejäänud ained aga molekulaarsel kujul.
Kolloidsüsteem

Kolloidsüsteem on pihussüsteem, milles pihustunud aine (kolloidi) osakeste mõõtmed on 10−7...10−9 m. Eristatakse vedela ja gaasilise dispersioonikeskkonnaga kolloidsüsteeme, esimesi nimetatakse kolloidlahusteks ehk soolideks, teised kuuluvad aerosoolide hulka. Soolide hulgas omakorda eristatakse näiteks hüdrosoole ja organosoole, kus dispersioonikeskkonnaks on vastavalt vesi ja orgaaniline vedelik. Keemilist sünteesimeetodit, milles hüdrolüüsi ja polükondensatsioonireaktsioonide tulemusena tekib kolloidlahusest diskreetsetest osakestest või polümeeride ahelast koosnev geel, nimetatakse sool-geel-meetodiks. Jämepihussüsteem EE, 7. köide (1. tr), 1975, lk 70. EE, 8. köide (2. tr), 1995.
Kristallhüdraat

Kristallhüdraat on kristalne aine, mille koostisse kuuluvad ka vee molekulid. Kristallvesi
Kristallvesi

Kristallvesi ehk kristallisatsioonivesi on kristallide koostisse kuuluv vesi, mis märgitakse ka keemilise aine valemisse (nt CuSO4 * 5H2O). Kristallhüdraat
Küllastunud lahus

Küllastunud lahus on antud tingimustes maksimaalse kontsentratsiooniga lahus, milles rohkem pole võimalik ainet lahustada. Küllastumata lahus Üleküllastunud lahus
Lubjapiim

Lubjapiim on kustutatud lubja ehk kaltsiumhüdroksiidi sademega vesilahus (suspensioon). Lubjapiim saadakse lubja kustutamisel ehk segamisel lubja massist kümme korda suurema hulga veega. Lubjapiima setitamisel või filtreerimisel saadakse lubjavesi. Täielikult kustutatud lubja pasta segamisel veega saadakse lubivärv.
Mahuprotsent

Mahuprotsent ehk ruumalaprotsent on suurus, mis näitab mingi komponendi (aineosa) mahulist protsendimäära aines. Mahuprotsent P V {\displaystyle P_{V}} on komponendi mahu V i {\displaystyle V_{i}} ja kogumahu V tot {\displaystyle V_{\text{tot}}} suhe (näiteks ühikutes m3/m3), väljendatuna protsentides: P V = V i V tot ⋅ 100 % . {\displaystyle P_{V}={\frac {V_{i}}{V_{\text{tot}}}}\cdot 100\,\%.} Mahuprotsendi mõistet kasutatakse peamiselt gaaside ja vedelike korral. Näiteks lahuse korral näitab lahustunud aine mahuprotsent, mitu sajandikosa on seda ainet 100 mahuühikus segus, mis koosneb lahustist ja lahustunud ainest. massiprotsent protsent Lahus
Mincio

Mincio on jõgi Itaalias. Jõgi algab Peschieras Garda järvest. Seejärel voolab mööda Lombardia madalikku lõunasse. Alamjooksul pöördub kagusse, läbib Mantova ja suubub vasakult Po'sse. Mincio jõgi on 194 kilomeetrit pikk.
Operatsioon Vikerkaar

Operatsioon Vikerkaar (heebrea מבצע קשת בענן) oli Iisraeli Relvajõudude sõjaline operatsioon Gaza tsoonis Rafaḩis 18.–23. mail 2004. Operatsiooni eesmärk oli tõkestada relvade salakaubavedu Palestiina araablaste poolt üle Gaza tsooni ja Egiptuse vahelise piiri, et piirata juudi asunduste ründamist ning raskendada enesetapurünnakuid Iisraelis ning raketirünnakuid Iisraeli pihta. Selleks otsiti piiri alla kaevatud tunneleid. Operatsiooni käigus leiti 3 tunnelit. Aktsiooni käigus lõhuti Iisraeli andmetel 43 maja, Palestiina poole andmetel umbes 100 maja. Majade lõhkumine lõpetati reedel, 21. mail. Hukkus vähemalt 43 inimest (kõik Palestiina araablased). ÜRO Julgeolekunõukogu mõistis tsiviilisikute tapmise ja elumajade lõhkumise hukka, viidates 4. Genfi konventsioonile. USA president George W. Bush kritiseeris sellist terrorismiga võitlemise viisi, viidates siiski Iisraeli enesekaitseõigusele. Iisraeli justiitsminister Yosef Lapid ütles valitsuses, et pilt vanast palestiinlannast oma maja varemetes meenutab talle tema enda vanaema holokaustis. Polevat andestust inimestele, kes vana naist niiviisi kohtlesid. Pärast protestiavaldusi võttis Lapid oma sõnad osaliselt tagasi.
Ülo Tootsen

Ülo Tootsen (13. juuni 1933 Varstu vald, Võru maakond – 13. märts 2006) oli eesti ajakirjanik ja IX Riigikogu liige. Tema vend on ajakirjanik ja poliitik Toivo Tootsen.
Optiline märgituvastus

Optiline märgituvastus (ka optiline tekstituvastus, inglise keeles optical character recognition ehk OCR) on trükitud või käsitsi kirjutatud teksti teisendamine masinloetavale kujule. Esmalt salvestatakse tekst pildi kujul skanneri või digikaamera abil arvutisse. Seejärel otsib tekstituvastustarkvara pildilt üles tähemärgid ja teisendab need digitaalsele kujule, näiteks Unicode'i märkideks. Tähemärkide tuvastamine võib ebaõnnestuda erinevatel põhjustel: pilt on määrdunud või halva kvaliteediga, pilt on viltune ning tekstiread ei ole ühtlasel kõrgusel, kasutatud šrift on liiga keeruline, käekiri on segane. Tuvastamise täpsust saab parandada piirates võimalikke sõnu. Näiteks esinevad tekstis tõenäolisemalt sõnaraamatusõnad kui tundmatud sõnad. Adobe Acrobat Professional (Windows, Mac OS) BIT-Alpha (Windows) ExactScan Pro (Mac OS) FineReader (Unix, Windows) OCRKit (Mac OS) Readiris (Unix, Windows, Mac OS) Scansoft Omnipage (Windows) OCR (Optical Character Recognition) – e-teatmik vallaste.ee